Man seit al fúr war
Man seit al fúr war·
manig iar·
dú wib hassen grawes har·
das ist mir swar·
vnd ist ir misse pris·
dú lieber hat ir amis·
tvmb danne wis·

Dest me noch dest min·
das ich gra bin·
ich hasse an wiben kranken sin·
das si núwes zin·
nement fúr altes golt·
si iehent si sin den ivngen holt·
dvrh vngedolt·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse